Príloha č. 1 k Výzve

**Opis predmetu zákazky**

1. Predmetom zákazky  je Rekonštrukcia teplovýmenných plôch kotlov na energetické využitie komunálneho odpadu K1 a K2 v závode ZEVO Vlčie hrdlo:

* Dodávka služieb a prác súvisiacich so:
* spracovaním realizačnej a konštrukčnej dokumentácie pre vykonanie rekonštrukcie resp. diela
* spracovaním a poskytnutím podkladov pre prípravu, schválenie a koordináciu vykonania rekonštrukcie resp. vykonania diela
* montážou technologickej časti diela
* preukázaním kvality dodaných materiálov a vykonaných prác
* odskúšaním, uvedením do prevádzky, odovzdaním a prevzatím diela
* Dodávka technologickej časti diela
1. **Miesto dodania/realizácie**:Zariadenia na energetické využitie odpadu, Vlčie hrdlo 72, Bratislava

**Dodanie materiálu na realizáciu prác pre kotol K1 a kotol K2:** do 120 kalendárnych dní od účinnosti zmluvy.

**Dodacie podmienky/lehota realizácie pre Kotol K2:** práce je možné realizovať len počas odstávky ZEVO. Začiatok realizácie v zmysle rámcovej zmluvy o dielo. Predpokladaný termín odstávky pre realizáciu prác kotla K2 je v termíne september/október 2022. **Lehota realizácie je** max. do 60 dní odo dňa odovzdania staveniska skutočné trvanie lehoty podľa návrhu kritéria č. 2 v ponuke uchádzača.

**Dodacie podmienky/lehota realizácie pre Kotol K1:** práce je možné realizovať len počas odstávky ZEVO Začiatok realizácie v zmysle rámcovej zmluvy o dielo. Predpokladaný termín odstávky pre realizáciu prác kotla K1 je v termíne február/marec 2023. **Lehota realizácie je** max. do 60 dní odo dňa odovzdania staveniska skutočné trvanie lehoty podľa návrhu kritéria č. 2 v ponuke uchádzača.

1. Podrobné informácie sú záujemcom k dispozícii Prílohe č. 1 – Projektová dokumentácia a v Prílohe č. 2 Výkaz výmer. Ďalšie požiadavky sú uvedené v Prílohe č. 3 – Zmluva o dielo.
2. Zhotoviteľ je povinný vykonať dielo v rozsahu projektovej dokumentácie, ktorá je prílohou č. 1 týchto Výzvy.
3. Prílohou Výzvy je Výkaz výmer –v elektronickej forme – príloha č. 3 k Výzve.
4. Uchádzač je povinný pri voľbe technologických postupov a materiálov v plnej miere vychádzať z pokynov uvedených v projektovej dokumentácii a rozpise položiek rozpočtu stavby (t.j. výkaz výmer).
5. Uchádzač je povinný v ponuke predložiť **materiálový atest - inšpekčný certifikát 3.1 podľa normy EN 10204 prípadne EN ISO 10474 použitých materiálov v rozsahu prílohy č. 2 Projektovej dokumentácie a prílohy č. 3 Výkazu výmer (stĺpec Materiál).**
6. Uchádzač v ponuke predloží ocenený položkový rozpočet stavby, ktorý bude vyhotovený doplnením jednotkových cien do výkazu výmer vypracovaného uchádzačom v ponuke. Celková cena za predmet zákazky bude určená ako výsledok takéhoto rozpočtu.
7. Pokiaľ sa v projektovej dokumentácii, alebo vo výkaze výmer, nachádzajú názvy konkrétnych výrobkov a materiálov, odvolania na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, obstarávateľ ich týmto dopĺňa slovami „alebo ekvivalentný“. Kvalitatívne a výkonnostné parametre výrobkov určených na použitie pri uskutočňovaní stavebných prác uvedené v projektovej dokumentácii sú určené ako minimálne a uchádzač musí ponúknuť realizáciu s takto učenými alebo lepšími parametrami.
8. Ako súčasť ponuky predloží uchádzač **návrh podrobného vecného a časového harmonogram prác (štruktúrovaný po jednotlivých kalendárnych dňoch) na realizáciu obstarávaných stavebných prác a dodávok materiálu.** Tento harmonogram musí reálne odrážať predpokladaný postup vykonávania jednotlivých prác, ktorý bude uchádzač realizovať v prípade, že jeho ponuka bude úspešná so stručným popisom hlavných činností, postupnosťou a časovou nadväznosťou, ktorý bude predstavovať návrh uchádzača na vykonanie diela, teda dodania materiálu na realizáciu prác kotlov K1 a K2, od prevzatia staveniska až po nábeh kotlov K1 a K2 a nastavenia optimalizácie procesu horenia kotlov K1 a K2. Uchádzač predloží návrh harmonogramu prác pre každý z kotlov samostatne. Ak vecný a časový harmonogram realizácie prác nebude korešpondovať s projektovou dokumentáciou, obstarávateľ bude toto považovať za nesplnenie požiadaviek obstarávateľa na predmet zákazky a takáto cenová ponuka bude vylúčená. **Nepredloženie návrhu časového harmonogramu podľa požiadaviek obstarávateľa bude znamenať, že ponuka uchádzača je neúplná a nespĺňa požiadavky obstarávateľa na predmet zákazky.**
9. Úspešný uchádzač je povinný mať uzatvorenú poistnú zmluvu poisťovňou na poistnú sumu minimálne vo výške 3 000 000 EUR.